
# Румыния татарлары VII Корылтай - Сабантуй фестивален оештырган

Фестивальдә татар һәм казах көрәшләре, барлыгы җиде чемпионат үткәрелгән.

Румыниядә яшәүче татарлар иганәчеләр ярдәме белән VII Корылтай - Сабантуй фестивале уздырган. Әлеге фестиваль Румыния көрәш федерациясе президенты **Наим Белджин** инициативасы белән җиде ел элек үткәрелә башлаган. Ул вакытта чарада дүрт ил катнашкан булса, быел исә 40 илдән 500 кунак килгән.



«Turquoise» комлыгына фестивальдә катнашкан халыкларның культурасы: җыр-биюләр, бәйгеләр, кул эшләре, ашлар тәкъдим ителде. Спорт программасына гына традицион спорт төрләре буенча җиде дөнья чемпионаты кертелгән иде. Татар көрәше, казах көрәше, төрки уеннардан – Тогыз кумалак, Асык ату, Садак ату, Таяк тарту чемпионатлары үткәрелде», - диде «Татар-информ»га Истанбулда яшәүче техник фәннәре кандидаты **Айгөл Зара Кәбирова**.



Моннан тыш, бес асык, отелло, слинг, капчыкта йөгерү, аркан тарту, кабадди, кушти һ.б. фестивальдә катнашучы төрле халыкларның традицион бәйгеләре дә үткәрелгән. «Сыбай йөрү дә каралган иде», - диде ул.

«Күпсанлы инициативалар арасыннан I Халыкара «Мәдәни тәңгәллек: кеше хокуклары һәм Юнеско мәдәни мирасы» симпозиумын билгеләп үтәргә кирәк. Симпозиумда интеграция проблемалары белән шөгыльләнүче хөкүмәт органнары һәм учреждение вәкилләре дә катнашты», - дип аңлатты ул.



Зилә Мөбәрәкшина

Следите за самым важным и интересным в Telegram-каналеТатмедиа

## Нет комментариев
Румыния татарлары VII Корылтай - Сабантуй фестивален оештырган